open-index/open-wikipedia-markdown huggingface dataset:
Titea

***Titea*** er en slekt av glansvingene som tilhører underfamilien stjertvinger (Theclinae).

## Utseende
Små stjertvinger uten tydelige stjerter på bakvingene.
Oversiden er mørkbrun med store, blågrønne felter ved roten av vingene, undersiden ensfarget lyst rødbrun, den kan ha en rad av små, sølvfargede flekker langs ytterkanten.

## Utbredelse
Slekten er bare kjent fra høylands-områdene på Ny-Guinea.

## Systematisk inndeling
Artene blir noen ganger regnet til slekten *[[Philiris]]*.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Luciini Lyell & Waterhouse, 1914
******* slekten *Titea* Eliot, 1973
******** *[[Titea caerulea]]* (Tite, 1963)
******** *[[Titea sublutea]]* (Bethune-Baker, 1906)

## Eksterne lenker
* 
* Brower, Andrew V. Z. 2007. [''Titea'' i The Tree of Life Web Project, http://tolweb.org/ http://tolweb.org 
* Bilde av ''Titea caerulea''
* Bilde av ''Titea sublutea''
Mamma son tanto felice

**«Mamma son tanto felice»** (betydning på norsk: «Mamma, jeg er så lykkelig») er en italiensk sang som ble skrevet i 1941 av Cesare Andrea Bixio  (melodi) og Bruno Cherubini (tekst).

Blant de som har fremført denne sangen er Andrea Bocelli, Toto Cutugno, Beniamino Gigli, Robertino Loreti, Luciano Pavarotti og Connie Francis.

I 1946 skrev Harold Barlow og Phil Brito en engelsk tekst. Deres innspilling kom inn på den britiske bestselgerlisten i mai 1946. Den engelske tittelen er «Mama». Senere skrev amerikanerne Geoffrey Parsons og John Turner en ny engelsk tekst.

## Innspilte versjoner
*Britiske David Whitfield with The Ronald Shaw Orchestra. Utgitt på singlen Decca 45-F101515 i Storbritannia i 1955.
*Amerikanske Connie Francis. Innspilt i Abbey Road Studios, London, 25. august 1959. Utgitt på singlen MGM K&nbsp;12878 i USA i februar 1960. Produsenter var Norman Newell og Arnold Maxin. B-siden var «Teddy». «Mama» var hentet fra LP-platen *Connie Francis Sings Italian Favorites*.

## Norsk versjon
Pirre P har skrevet en norsk tekst. Den norske tittelen er «Mamma». Vokalisten Elin Dalsbø spilte den inn med Frode Thingnæs orkester, og den ble utgitt på singlen Cat CT&nbsp;4004 i 1970.

## Listeplasseringer

## Referanser
Polaråret 1927

## Ekspedisjoner

### Arktis

### Antarktis
*1925–27: Discovery Investigations utfører oseanografiske og hydrografiske undersøkelser i Sørishavet med RRS «Discovery».
*1926–27: Discovery Investigations utfører hvalmerking og oseanografiske undersøkelser rundt Sør-Georgia med RRS «William Scoresby».
*1927–30: Discovery Investigations utfører oseanografiske undersøkelser mellom Falklandsøyene, Sør-Georgia og Sør-Shetlandsøyene med RRS «William Scoresby».
*Odd I-ekspedisjonen 1927 til Bellingshausenhavet og Peter I Øy.
*Den første Norvegia-ekspedisjonen 1927–28 til Sør-Georgia og Bouvetøya.
*I den antarktiske hvalfangstsesongen 1926–27 opererer seks landstasjoner, 17 hvalkokerier og 70 hvalbåter. Fangsten var 12&nbsp;665 hval.
*I den antarktiske hvalfangstsesongen 1927–28 opererer seks landstasjoner, 17 hvalkokerier og 84 hvalbåter. Fangsten var 13&nbsp;775 hval.

## Begivenheter og etableringer
*1. desember – Norvegia-ekspedisjonen annekterer Bouvetøya for Norge.

## Oppdagelser og vitenskapelige resultater
*

## Fødsler
*21. november – Peter Mulgrew, newzealandsk eventyrer og polfarer.

## Dødsfall
*18. mai – Nikifor Begisjev, russisk sjømann og Arktis-utfosker.
*11. november – Kristian Prestrud, norsk offiser og polfarer.

## Referanser


## Litteratur
*
*
Mary Elizabeth Winstead

**Mary Elizabeth Winstead** (født 1984) er en amerikansk skuespillerinne.

## Karriere
Winstead startet karrieren allerede som 13-åring, men slet i mange år med å få de helt store rollene. I 2005 fikk hun imidlertid gjennombruddet. Først dukket hun opp i en liten rolle i grøsseren *[[The Ring Two]]* med Naomi Watts, oppfølgeren til *[[The Ring (2002)|The Ring]]*, før hun fikk en av stjernerollene i superheltfilmen *[[Sky High]]* (2005). I 2006 spilte hun hovedrollen i grøsseren *[[Final Destination 3]]* og en av rollene i ensemblefilmen *[[Bobby (2006)|Bobby]]*, som omhandlet mordet på Robert F. Kennedy.

I *[[Die Hard 4.0]]* (2007) spilte hun Lucy Gennaro McClane, datteren til hovedpersonen John McClane (Bruce Willis). Hun spilte også en birolle i Quentin Tarantinos *[[Death Proof]]* samme år.

Tre år senere kom hun tilbake i rampelyset som Ramona Flowers, som er jenta Scott Pilgrim kjemper innbitt for i actionkomedien *[[Scott Pilgrim vs. the World]]*. Året etter spilte hun hovedrollen som Kate Lloyd i *[[The Thing (2011 film)|The Thing]]*, en film hvor også mange norske skuespillere var med (blant annet Trond Espen Seim, Jørgen Langhelle, Stig Henrik Hoff og Kristofer Hivju).

I 2012 spilte hun Mary Todd Lincoln, kona til Abraham Lincoln i den mye omtalte fantasythrilleren *[[Abraham Lincoln: Vampire Hunter]]*.

## Filmografi
### Filmer
* *[[Birds of Prey (and the Fantabulous Emancipation of One Harley Quinn)]]* 2020 – Helena Bertinelli
* *[[10 Cloverfield Lane]]* (2016) – Michelle
* *[[A Glimpse Inside the Mind of Charles Swan III]]* (2012) – Kate
* *[[A.C.O.D.]]* (2012) – Lauren
* *[[Abraham Lincoln: Vampire Hunter]]* (2012) – Mary Todd Lincoln
* *[[Smashed]]* (2011) – Kate Hannah
* *[[The Thing (2011)|The Thing]]* (2011) – Kate Lloyd
* *[[Scott Pilgrim vs. the World]]* (2010) – Ramona Flowers
* *[[Make It Happen]]* (2008) – Lauryn
* *[[Die Hard 4.0]]* (2007) – Lucy Gennaro McClane
* *[[Death Proof]]* (2007) – Lee
* *[[Grindhouse]]* (2007) – Lee (segment: "Death Proof")
* *[[Factory Girl]]* (2006) – Ingrid Superstar
* *[[Bobby (2006)|Bobby]]* (2006) – Susan
* *[[Final Destination 3]]* (2006) – Wendy Christensen
* *[[Sky High]]* (2005) – Gwen Grayson / Royal Pain
* *[[Checking Out]]* (2005) – Lisa Apple
* *[[The Ring Two]]* (2005) – Young Evelyn
* *[[The Long Road Home]]* (1999) – Annie Jacobs

### TV
* *[[Monster Island]]* (2004) – Maddy (TV-film)
* *[[Tru Calling]]* (2004) – Bridget Elkins (1 episode)
* *[[Then Came Jones]]* (2003) – Rina (TV-film)
* *[[Wolf Lake]]* (2001–2002) – Sophia Donner (10 episoder)
* *[[Father Can't Cope]]* (2000) – Tara (TV-film)
* *[[Passions]]* (1999–2000) – Jessica Bennett (4 episoder)
* *[[Promised Land (TV-serie)|Promised Land]]* (1998) – Chloe (2 episoder)
* *[[Touched by an Angel]]* (1997) – Kristy (1 episode)

### Kortfilmer
* *[[Cost of Living]]* (2011) – The Computer (stemme)
* *[[Magnificat]]* (2011) – Lynn

## Referanser


## Eksterne lenker
*
Imogen Poots

**Imogen Poots** (født 1989) er en britisk skuespillerinne.

## Karriere
Poots spilte en liten rolle i filmen *[[V for Vendetta]]* med Natalie Portman og Hugo Weaving i 2005. I 2007 fikk hun sin første større rolle i grøsseren *[[28 Weeks Later]]* mot blant andre Rose Byrne og Jeremy Renner. Hun medvirket også i filmer som *[[Me and Orson Welles]]* (2008), *[[Solitary Man]]* (2009) og *[[Centurion (film)|Centurion]]* (2010).

I 2011 spilte hun i *[[Jane Eyre (2011 film)|Jane Eyre]]* mot Mia Wasikowska, Jamie Bell, Michael Fassbender og Judi Dench, samt grøsserkomedien *[[Fright Night (2011 film)|Fright Night]]* med Anton Yelchin og Colin Farrell.

## Filmografi
### Filmer
* *[[The Father]]* (2020) … Laura/Lucy
* *That Awkward Moment* (2014) … Ellie
* *[[Need for Speed (film)|Need for Speed]]* (2014) … Julia Bonet
* *[[The King of Soho]]* (2013) … Debbie Raymond
* *[[The Laureate]]* (2012) … Laura Riding
* *[[Filth]]* (2012) … Amanda Drummond
* *[[Greetings from Tim Buckley]]* (2012) … Allie
* *[[A Late Quartet]]* (2012) … Alexandra Gelbart
* *[[Comes a Bright Day]]* (2012) … Mary Bright
* *[[Fright Night (2011 film)|Fright Night]]* (2011) … Amy
* *[[Jane Eyre (2011 film)|Jane Eyre]]* (2011) … Blanche Ingram
* *[[Chatroom]]* (2010) … Eva
* *[[Centurion]]* (2010) … Arianne
* *[[Walking Madison]]* (2010) … Alexis
* *[[Solitary Man]]* (2009) … Allyson Karsch
* *[[Cracks]]* (2009) … Poppy
* *[[Me and Orson Welles]]* (2008) … Lorelei Lathrop
* *[[Wish]]* (2007) … Jane
* *[[28 Weeks Later]]* (2007) … Tammy
* *[[V for Vendetta]]* (2005) … Young Valerie

### TV
* *[[Christopher and His Kind]]* (2011) … Jean Ross (TV-film)
* *[[Bouquet of Barbed Wire]]* (2010) … Prue Sorenson (3 episoder)
* *[[Miss Austen Regrets]]* (2008) … Fanny Knight (TV-film)
* *[[Casualty]]* (2004) … Alice Thornton (1 episode)

### Kortfilmer
* *[[Rule Number Three]]* (2011) … Rachel

## Referanser


## Eksterne lenker
*
Bayerngas Norge

**Bayerngas Norge AS** er et olje- og gasselskap med virksomhet i flere land i Nord-Europa. Selskapet driver oppstrøms oljevirksomhet med lisenser på norsk-, dansk- og britisk kontinentalsokkel. Selskapet ble etablert i 2006 og eies av tyske-, østerrikske- og sveitsiske lokalmyndigheter. Hovedkontoret ligger på Lilleaker i Oslo og selskapet ledes av Arne Westeng. Selskapet hadde 90 ansatte fra 12 forskjellige land i 2013.

## Eiere
Det er tilsammen fire aksjonærer i Bayerngas Norge AS. Bayerngas GmbH eier 31,5 % mens selskapets største aksjonær er SWM Gasbeteiligungs GmbH som eier 61,42 %. De resterende andelene av selskapet eies Swissgas og TIGAS-Erdgas Tirol som kontrollerer henholdsvis 3,33 % og 3,75 % av aksjene i selskapet. Disse selskapene er eiet av lokale myndigheter i Tyskland, Østerrike og Sveits.

## Oppstrømsvirksomheten
Ved utgangen av 2013 hadde Bayerngas Norge 68 lisenser, hvorav 47 i Norge, 17 i UK og 4 i Danmark. Bayerngas Norge har 5 operatørskap i Norge og 1 operatørskap i England. Selskapet har ambisjoner om å delta i mellom fem og ti prøveboringer i året, fortrinnsvis i umodne områder. Gjennomsnittlig daglig produksjon er antatt å ligger på omkring 16&nbsp;200 fat oljeekvivalenter, eller omkring 10 TWh. 11. august 2013 produserte selskapet for første gang mer enn 20 000 fat oljeekvivalenter på en dag.

## Ambisjon og utvikling
Eierne av Bayerngas Norge har et uttalt mål om å sikre energiforsyning til sine eiere, og gjennom dette gjøre seg mindre avhengig av russisk gass. Etter oppstarten i 2006 har selskapet vokst gjennom kjøp av lisenser og selskaper, deriblant PA Resources Norge og Genesis Petroleum. Flere års arbeid ble i februar 2012 belønnet med operatørlisens på blokk 35/5, 8 i Nordsjøen. Selskapet vil fortsette å vokse gjennom tildeling av nye lisenser fra nasjonale myndigheter, så vel som oppkjøp av eksisterende lisenser fra andre oljeselskaper.

## Forskning og utvikling
Bayerngas Norge bidrar aktivt til forskning og utvikling innen energi. Selskapet er blant annet engasjert i arbeidet med å redusere utslippet av CO2 fra forbrenning av hydrokarboner ved å yte økonomisk støtte til det norsk-britiske selskapet GasPlas, som utvikler GasPlas-teknologien.

## Samfunnsengasjement
Bayerngas Norge bidrar til prosjekter og organisasjoner de finner særlig viktige og relevante for selskapet og samfunnet forøvrig. Norsk-Tyske Willy-Brandt-Stiftung er, med bakgrunn i en felles interesser for norsk-tyske relasjoner, en av organisasjonene som støttes av selskapet. Bayerngas Norge støtter også norsk kvinnefotball gjennom et samarbeid med Røa Dynamite Girls. Utover disse langsiktige samarbeidene har selskapet i 2012 støttet Øglegraverne 2012 i deres forskning på, og utgraving av, fossiler på Svalbard.

## Referanser

## Eksterne lenker
*
Teresa Palmer

**Teresa Mary Palmer** (født 26. februar 1986 i Adelaide i South Australia) er en australsk skuespiller.

## Karrière
Teresa Palmer startet karrièren med filmer som ble populære i hjemlandet, *[[Wolf Creek]]* (2005) og *[[2:37]]* (2006). Sin første amerikanske filmrolle fikk hun i *[[The Grudge 2]]* (2006), oppfølgeren til *[[The Grudge]]*. Deretter fulgte nye roller i to australske filmer med dramaet *[[December Boys]]* (2007) – hvor hun blant annet spilte mot *Harry Potter*-stjernen Daniel Radcliffe – og thrilleren *[[Restraint]]* (2008), før hun fikk sitt gjennombrudd i Hollywood med *[[Bedtime Stories]]* (2008) med Adam Sandler, hvor hun spilte en rik og bortskjemt hotellarving.

Dette fikk amerikanske filmprodusenter til å slå øynene opp for henne, og to år senere spilte hun Jay Baruchels romantiske interesse i *[[Trollmannens læregutt (2010 film)|Trollmannens læregutt)]]*, en film hvor Nicolas Cage også hadde en av hovedrollene. Hun fulgte opp med actioneventyret *[[I Am Number Four]]* (2011), der hun portretterte en av de spesielle utvalgte, Number 6. Samme år spilte hun også i den romantiske dramakomedien *[[Take Me Home Tonight]]* med Topher Grace og Anna Faris. Hun gikk så tilbake til en australsk produksjon igjen, med *[[Wish You Were Here]]* (2012).

Tre store produksjoner står for tur det neste året, i de romantiske dramaene *[[AWOL]]* (2012), hvor hun spiller mot Liam Hemsworth, og Jonathan Levines *[[Warm Bodies]]* (2013), hvor hun spiller den romantiske interessen til en zombie, spilt av Nicholas Hoult. Hun er også med i thrilleren *[[Cut Bank (film)|Cut Bank]]* med Armie Hammer, Michael Sheen, Ben Kingsley og John Malkovich.

## Filmografi
* *[[Hacksaw Ridge]]* (2016)
* *[[The Choice]]* (2016)
* *[[Point Break (2015)|Point Break]]* (2015)
* *[[The Ever After]]* (2014)
* *[[Knight of Cups]]* (2014)
* *[[Cut Bank (film)|Cut Bank]]* (2014)
* *[[Parts Per Billion]]* (2014) – Anna
* *[[Love and Honor]]* (2013) – Candace
* *[[Warm Bodies]]* (2013) – Julie
* *[[Wish You Were Here (film)|Wish You Were Here]]* (2012) – Steph McKinney
* *[[Take Me Home Tonight]]* (2011) – Tori Frederking
* *[[I Am Number Four]]* (2011) – Number 6
* *[[Trollmannens læregutt (2010 film)|Trollmannens læregutt]]* (2010) – Becky
* *[[Bedtime Stories]]* (2008) – Violet Nottingham
* *[[Restraint]]* (2008) – Dale
* *[[December Boys]]* (2007) – Lucy
* *[[The Grudge 2]]* (2006) – Vanessa
* *[[2:37]]* (2006) – Melody
* *[[Wolf Creek]]* (2005) – Pool Party People

### Kortfilmer
* *Quirky Girl* (2011) – Claire
* *Bear* (2011) – Emelie

## Referanser


## Eksterne lenker
*
Jim Armstrong (curlingspiller)

**James P. Armstrong** (født 30. juni 1950 i Victoria i Britisk Columbia) er en canadisk rullestolcurlingspiller. Han spilte tidligere curling, men dårlige knær og en trafikkulykke i 2003 gjorde at han måtte slutte med curling. Han har to paralympiske gullmedaljer som skip for det canadiske rullestolcurlinglandslaget. 

Han er gift og har tre barn. Hans første kone døde av kreft i 2009. 

## Karriere som curlingspiller
Armstrong begynte å spille curling som 8-åring. Som curlingspiller deltok han i The Brier (det canadiske mesterskapet) seks ganger, og var med å vinne bronse i 1974 og 1983, og sølv i 1987. I 1990 fikk han plass på «Canadian Curling Hall of Fame». Han vant «Ross Hartstone Award» i The Brier i 1983, 1987 og 1990. Denne prisen deles ut til den utøveren som har vist best sportånd, og kåres av de andre spillerne. Han er den eneste spilleren som har mottatt denne tre ganger.

## Karriere som rullestolcurlingspiller

I 2003 skulle han bytte ut knærne, etter slitasje fra curlingen og hans yrke som tannlege. Han hadde operert knærne 13 ganger tidligere også, men skulle nå skifte ut knærne. To uker etter at det første kneet var byttet ut hadde han en bilulykke, der han skadet det nyopererte kneet. Han byttet også ut det andre kneet, men måtte gå med stokker, og etter hvert måtte han bruke rullestol.

Han ble rådgiver for Canadas program for rullestolcurling i 2007, og var *skip* på British Columbia sitt lag som vant det canadiske mesterskapet i 2008 og 2009. Han var også skip på det canadiske laget som vant gull i VM i rullestolcurling 2009, deres første VM-gull. Han var også skip på det canadiske laget som vant gull i Paralympiske vinterleker 2010 og VM i rullestolcurling 2011. 

Også i VM i rullestolcurling 2012 skulle Armstrong være skip, men måtte reise hjem dagen før turneringen startet, fordi han hadde testet positivt i en dopingprøve i desember året før. Han ble utestengt i 18 måneder. Dopingprøven viste spor av tamoxifen, som kan brukes for å skjule bruk av steroider, men Armstrong begrunnet dette med at han utilsiktet hadde fått i seg en av hans kones tamoxifen-piller. Hun tok disse som medisin mot brystkreft, men døde i september 2009.

Armstrong var igjen skip i VM i rullestolcurling 2013 i Sotsji i Russland. Canada fikk åtte seire og ett tap i Round Robin-runden, og gikk videre til sluttspillet. Laget tapte den første playoffkampen mot Sverige, men vant semifinalen mot USA med 6-3, og etter seier 4-3 i finalen mot Sverige ble Canada igjen verdensmestere.

Han ble igjen tatt ut som skip for det canadiske laget som stilte i Paralympiske vinterleker 2014. Her spilte de seg fram til finalen, der de slo hjemmelaget Russland 8-3, og vant med det sin andre paralympiske gullmedalje. 

## Referanser


## Eksterne lenker
* 
* Canadas paralympiske komité - Jim Armstrong
* Profil hos Paralympics 2014
The Big C

***The Big C*** er en amerikansk drama- og komiserie som gikk på Showtime fra 2010 til 2013. Hovedrollen spilles av Laura Linney.

## Synopsis
Serien følger Cathy Jamison, en reservert ettbarnsmor og hustru som blr diagnostisert med dødelig føflekkreft. Dette faktum gjør at hun endrer sitt syn på livet og bestemmer seg for å virkelig begynne å leve for første gang. I begynnelsen holder hun det hemmelig for familien, og hennes merkelige oppførsel forundrer dem stort.

## Roller
*Laura Linney som Catherine «Cathy» Jamison
*Oliver Platt som Paul Jamison, Cathys ektemann
*Gabriel Basso som Adam Jamison, Cathy og Pauls tenåringssønn
*John Benjamin Hickey som Sean Tolke, Cathys eksentriske bror som er uteligger
*Phyllis Somerville som Marlene, Cathy og Pauls nabo
*Gabourey Sidibe som Andrea Jackson, en av Cathys elever
*Reid Scott som Dr. Todd Mauer, Cathys lege
*Cynthia Nixon som Rebecca, Cathys venninne fra skoletiden
*Idris Elba som Lenny, en maler på skolen der Cathy arbeider

## Utmerkelser
*2010: Satelite Award – «Television Series (Musical or Comedy)»
*2010: Satelite Award – «Best Actress – Television Series (Musical or Comedy)» (Laura Linney)
*2011: Golden Globe – «Best Actress – Television Series (Musical or Comedy)» (Laura Linney)
*2011: AFI Awards – «TV Program of the Year» (Darlene Hunt)
*2013: Primetime Emmy Awards – «Outstanding Lead Actress in a Miniseries or a Movie» (Laura Linney)

## Eksterne lenker
*
Heber Curtis

**Heber Doust Curtis** (født 27. juni 1872 i Muskegon, død 9. januar 1942 i Ann Arbor) var en amerikansk astronom. Han er mest kjent for å ha startet den store debatten om universets størrelse. Debatten fant sted på begynnelsen av 1920-tallet og Heber Curtis mente at universet bestod av flere galakser mens astronomen Harlow Shapley mente at galaksen Melkeveien var det samme som universet.

Curtis studerte til astronom ved University of Michigan og University of Virginia. Mellom 1902 og 1920 jobbet han ved Lick Observatory hvor han undersøkte stjernetåker, et arbeid som ble innledet av astronmen James Edward Keeler. I 1920 ble han leder for Allegheny Observatory og samme år startet den store debatten. Han hevdet, og fikk etter hvert rett i, at Melkeveien var én av mange galakser.

I 1930 ble han sjev for observatoriene ved University of Michigan, men depressjonen gjorde at han ikke fikk penger til å bygge den store reflektoren han konstruerte til Ann Arbor-observatoriet.

Curtis deltok i elleve ulike ekspedisjoner som ble sendt ut for å undersøke solformørkelser.

## Referanser


## Eksterne lenker
* The Great Debate
Flos

***Flos*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn ca. 30–45 millimeter) uten eller med korte stjerter på bakvingene. Hannenes overside er skinnende blå, med brune kanter på bakvingen. Undersiden er rødbrun med mørkere tverrstriper.

## Levevis
Larvene blir stelt og passet på av maur i slekten *Dolichoderus* (Dolichoderinae). De lever på ulike løvtrær, blant annet i bøkefamilien.

## Utbredelse
Slekten er utbredt i Sørøst-Asia, fra India i vest til Sulawesi i øst.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Arhopalini Bingham, 1907
******* slekten ***Flos*** Doherty, 1889
******** *[[Flos adriana]]* (de Nicéville, 1894)
******** *[[Flos anniella]]* (Hewitson, 1862)
******** *[[Flos apidanus]]* (Cramer, 1777)
******** *[[Flos arca]]* (de Nicéville, 1893)
******** *[[Flos areste]]* (Hewitson, 1862)
******** *[[Flos asoka]]* (de Nicéville, 1884)
******** *[[Flos bungo]]* Evans, 1957
******** *[[Flos chinensis]]* (C. & R.Felder, 1865)
******** *[[Flos diardi]]* (Hewitson, 1862)
******** *[[Flos fulgida]]* (Hewitson, 1863)
******** *[[Flos iriya]]* (Frühstorfer, 1914)
******** *[[Flos kuhni]]* (Röber, 1887)
******** *[[Flos morphina]]* (Distant, 1884)
******** *[[Flos setsuroi]]* Hayashi, 1981

## Litteratur
* Samuibutterflies – *Flos diardi* http://www.samuibutterflies.com/insects/butterflies/lycaenidae/flosdiardi/ 

## Eksterne lenker
* 
* Brower, Andrew V. Z. 2007. [''Flos'' i The Tree of Life Web Project, http://tolweb.org/ http://tolweb.org 
* www.funet.fi – ''Flos''
* Nærbilde av ''Flos areste''
Størrelsesklasse

**Størrelsesklasse** (*Mag*) er en inndeling av astronomiske objekter etter hvor mye lys de sender ut.

For  år siden delte den greske astronomen Hipparkhos alle synlige stjerner i klasser fra 1&ndash;6 etter lysstyrke. De klareste stjernene kalte han «første størrelsesklasse», og inndelingen brukes fremdeles innen astronomien selv om det er blitt noe modernisert og kvantifisert.

Systemet for størrelsesklassene er bygd opp motsatt av hva man kanskje umiddelbart ville forvente. De klareste astronomiske objektene har de laveste størrelsesklassene og de svakeste har de høyeste.

Den moderne inndelingen av størrelsesklasser bygger på målinger av den lysmengden som kommer fra et astronomisk objekt, angitt på en logaritmisk skala:

m = m_0 - 2,5 log (F / F_0)

## Eksterne lenker
*
Ageplay

**Ageplay** («alders-lek») er et rollespill der den ene eller begge partene i en ageplay-relasjon tar rollen som gammel, ungdom, barn eller baby. 

(Baby er mer inn under parafilien AB (adult baby), eller ABDL (adult baby diaper lover).) 

Titler på rollefiguren man er, kan være f.eks. «mamma», «pappa», «tante», «lærerinne», «bestefar»,  

«bestemor» eller lignende på den ene siden, kontra f.eks. «niese», «nevø», «datter», «sønn», «barnebarn», «nabogutten» eller lignende på den andre siden. 

Ageplay har absolutt ingenting med virkelige barn å gjøre.  

For mange av de «små» er det omsorgen de kan få som er motivet for å være liten, ved at de kan få slippe ansvar og blir tatt vare på i en kanskje stresset hverdag.  

Ageplay, i en seksuell setting, kombineres av noen med sadomasochisme. 

Da kan være fullt mulig for den som er «liten» å være den som kontrollerer og bestemmer, altså å være den dominante. 

Allikevel er det mest «vanlig», at den som har rollen som stor er den som har kontrollen. 

Ageplay er ikke nødvendigvis å finne under SM-paraplyen, da det fint kan praktiseres uten et eneste element av SM i seg.

Hvordan man praktiserer sin ageplay, varierer like mye som det finnes ageplayere.

Ingen besitter nemlig fasit, utover den som fungerer tilfredsstillende for en selv.
Surendra

***Surendra*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore (vingespenn ca. 30–35 millimeter) stjertvinger med brede, litt kantede vinger. Bakvingene er uten eller med en kort stjert. Oversiden er mørkbrun med en mørk, blålig glans, eller lysere brun med markerte, blå felter, undersiden grønnlig brun.

## Levevis
Larvene lever på busker og trær i mimosafamilien.

## Utbredelse
Slekten er utbredt i Sørøst-Asia, fra India i vest til Sulawesi i øst.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Arhopalini Bingham, 1907
******* slekten ***Surendra*** Moore, 1879
******** *[[Surendra florimel]]* Doherty, 1889
******** *[[Surendra manilana]]* (C. & R. Felder, 1862)
******** *[[Surendra quercetorum]]* (Moore, 1858)
******** *[[Surendra vivarna]]* (Horsfield, 1829)

## Litteratur
* Samuibutterflies – *Surendra quercetorum* http://www.samuibutterflies.com/insects/butterflies/lycaenidae/surendraquercetorumquercetorum/ 
* Butterfly Circle Checklist – *Surendra vivarna* https://web.archive.org/web/20121114173517/http://www.butterflycircle.com/checklist%20V2/CI/index.php/start-page/startpage/showbutterfly/214

## Eksterne lenker
* 

* Brower, Andrew V. Z. 2007. [''Surendra'' i The Tree of Life Web Project, http://tolweb.org/ http://tolweb.org 
* www.funet.fi – ''Surendra''
Zinaspa

***Zinaspa*** er en slekt av glansvinger som tilhører underfamilien stjertvinger (Theclinae).

## Utseende
Små til middelsstore stjertvinger med korte stjerter på bakvingene. Oversiden er skinnende blå med brun til svart ytterkant, undersiden rødbrun med hvite tegninger.

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Arhopalini Bingham, 1907
******* slekten *Zinaspa* de Nicéville, 1890
******** *[[Zinaspa distorta]]* (de Nicéville, 1887)
******** *[[Zinaspa todara]]* (Moore, 1884)
******** *[[Zinaspa youngi]]* Hsu & Johnson, 1998
******** *[[Zinaspa zana]]* de Nicéville, 1898

## Litteratur

## Eksterne lenker
* 
* Brower, Andrew V. Z. 2007. [''Zinaspa'' i The Tree of Life Web Project, http://tolweb.org/ http://tolweb.org 
* www.funet.fi – ''Zinaspa''
Sten Tolgfors

**Sten Sture Tolgfors** (født 1966) er en svensk politiker (Moderata samlingspartiet). 

Han var Sveriges forsvarsminister mellom den 5. september 2007 og den 29. mars 2012, samt Sveriges handelsminister mellom den 24. oktober 2006 og den 12. september 2007.

## Eksterne lenker
* 
* 
*
Billy Bishop Toronto City lufthavn

Billy Bishop Toronto City Airport er en lufthavn i Toronto i Canada. Den har sitt navn etter det canadiske flyveresset luftmarskalk William Avery «Billy» Bishop.

Flyplassen huset Flyvåpnenes Treningsleir (FTL), bedre kjent som Little Norway fra august 1940 til mai 1942, da de norske flyverne flyttet til Muskoka Airport nord for Toronto.
Soga om Droplaugs-sønene

***Soga om Droplaugs-sønene*** (norrønt *Droplaugarsona saga*) er en islendingesaga fra 1200-tallet. Historien foregår nær sjøen Lagarfljót nordøst på Island ca år 1000 og handler om de to brødrene *Helge* og *Grim*. Sagaen har blitt beskrevet som «rik på detaljar, heller laus i komposisjonen, men med livfullt teikna situasjonar som gjer sterkt inntrykk».

Grim (*Grímr*) og Helge (*Helgi*) er sønner av Torvald Tidrandasson - som døde da guttene var små, og av enken Droplaug. Da hun blir beskyldt for utroskap oppstår det uvennskap mellom brødrene, som vil beskytte morens ære, og storbonden Helge Åsbjørnsson (*Helgi Ásbjarnarson*). Helge blir drept av storbonden, og Grim hevner sin bror med å drepe Helge Åsbjørnsson.

Sagaen er kjent fra håndskriftet Möðruvallabók (ca 1340); et senere håndskrift (fra 1400-tallet) med et utdrag av teksten representerer en tekstversjon som avviker noe, og er mer omfangsrik. Versjonen fra Möðruvallabók regnes som en sekundær versjon, og den eldste, opprinnelige versjonen av teksten er ukjent. Hovedpersonenes slektsopphav presenteres i *[[Brandkrossa þáttr]]*.

Sagaen ble oversatt til nynorsk av Johan Hovstad som *Soga um Droplaugs-sønene* (Samlaget, 1931), og av Jan Ragnar Hagland som *Soga om Droplaugs-sønene* i fembindsverket *Islendingesagaene*, 2014.
## Referanser


## Eksterne lenker
* heimskringla.no dansk oversettelse i fulltekst
Yūsuf av Marokko

**Yūsuf ibn al-Ḥasan** (født 1882 i Miknās, død 17. november 1927) var ʿalawit-dynastiets sultan av Marokko fra 1912 til sin død i 1927. Hans far var sultan al-Ḥasan I, mens hans mor var tsjerkesser. Tronen arvet han fra sin bror, sultan ʿAbd al-Ḥafīẓ, som hadde abdisert etter Fèstraktaten i 1912, som gjorde Marokko til et fransk protektorat. 

Yūsufs regjeringstid var en urolig periode kjennetegnet av stadige opprør mot Spania og Frankrike. Det største av disse var det berberske opprøret i Riffjellene ledet av ʿAbd al-Karīm. Selv om dette opprøret startet i Spansk Marokko, den nordlige delen av landet, spredte det seg til den franske delen av landet og ble ikke slått ned av en forent fransk-spansk styrke før i 1925. For å sikre sin egen sikkerhet flyttet Yūsuf sitt hoff fra Fās til ar-Ribāṭ, som siden har vært landets hovedstad.

Yūsuf døde plutselig i 1927 av uremi og ble etterfulgt av sin sønn Mohammed V.
S Andromedae

**S Andromedae** (også **SN 1885A**) var en supernova i Andromedagalaksen, den eneste som så langt er sett av astronomer i den galaksen og den første noen sinne observert utenfor Melkeveien. Den er også kjent som «Supernova 1885».

Supernovaen ble oppdaget 19. august 1885 av den irske amatørastronomen Isaac Waard i Belfast, og uavhengig den påfølgende dagen av Ernst Hartwig ved Tarty-observatoriet i Estland. Supernovaen nådde en størrelsesklasse på 6, men innen 16. februar 1866 falmed den til størrelsesklasse 16.

## Referanser


## Eksterne lenker
* 
*
Hemmets kokbok

**Hemmets kokbok** er en svensk kokebok (norsk: Senterets kokebok), utgitt av Fackskolan för huslig ekonomi i Uppsala, under P.A Norstedt & Söner. Siste opplaget kom i 1957, og den ble utgitt for første gang i 1903 i 4000 eksemplarer.

## Referanser
Enrico Bombieri

**Enrico Bombieri** (født 26. november 1940 i Milano) er en italiensk matematiker som har arbeidet ved Institute for Advanced Study i Princeton, New Jersey og vært professor ved universitetet i Pisa. Bombieris forskning innen tallteori, minimalflater og funksjonsteori har gitt ham mange internasjonale priser --- en Fieldsmedalje i 1974 og Balzanprisen i 1980. I 2010 mottok han King Faisal International Prize (sammen med Terence Tao).

## Publikasjoner
*  and related numbers|journal = Journal für die reine und angewandte Mathematik|volume = 342|year = 1983|pages = 173–196}}
* 
* E. Bombieri, *Le Grand Crible dans la Théorie Analytique des Nombres* (Seconde Édition). Astérisque 18, Paris 1987.
* B. Beauzamy, E. Bombieri, P. Enflo and H. L. Montgomery. "Product of polynomials in many variables", *Journal of Number Theory*, pages 219–245, 1990.
* 

## Referanser


## Eksterne lenker
* 
* 
* Bombieri hos MacTutor Biography
* Nettsiden til Caccioppoli Prize
Portrett av Dr. Gachet

**«Portrett av Dr. Gachet»** (nederlandsk: *Portret van Dr. Gachet*) er et portrettmaleri av den nederlandske kunstneren Vincent van Gogh, og er ett av hans mest kjente kunstverk. Maleriet viser Paul Gachet som var legen til van Gogh. Maleriet ble malt i 1890, samme året som van Gogh døde. Det finnes to versjoner av maleriet, der komposisjonene i maleriene begge er like, men gjort med forskjellige farger.

Ett av maleriene ble i New York City i 1990 solgt til en privat samler for 82,5 millioner dollar (med inflasjon; rundt 144 millioner dollar. Dette tilsvarer over 800 millioner norske kroner), noe som betyr at maleriet er et av de dyreste som er solgt i kunsthistorien.

## Referanser


## Eksterne lenker
* Musée d'Orsay: Vincent van Gogh ''Dr Paul Gachet''
Köllnische Heide stasjon

**Köllnische Heide** er en jernbanestasjon i bydel Neukölln i Berlin. Den ble åpnet i 1920 og har idag S-Bahn-trafikk.

Da Berlinmuren ble stengt 13. august 1961 ble Köllnische Heide endestasjon. 1980 ble stasjonen stengt etter en streik. Etter murens fall ble S-Bahn-nettet oppgradert og stasjonen ble tatt i bruk igjen 17. desember 1993.
William Parsons

**William Parsons, 3. jarl av Rosse**, kjent som *Lord Rosse* (før farens død i 1841 som *Lord Oxmantown*) (født 17. juni 1800, død 31. oktober 1867) var en irsk astronom og adelsmann.

På 1840-tallet bygde Lord Rosse et stort speilteleskop med en diameter på 1,8&nbsp;m, kjent under navnet «Leviathan (of Parsonstown)», på den tiden verdens største teleskop. Med dette teleskopet studerte han stjernetåker og galakser og oppdaget Malstrømgalaksen og dens spiralstruktur.

I 1845 utarbeidet han detaljerte tegninger og la merke til at visse stjernetåker hadde spiralstrukturer. Parsons skisser ble et viktig skritt mot oppdagelsen av at galakser ikke er stjernetåker.

Lord Rosse navnga Krabbetåken, som han tidligere hadde oppdaget med et eldre teleskop.

## Referanser


## Eksterne lenker
* 
*
Den store debatten

**Den store debatten**, også kalt *Shapley-Curtis-debatten*, var en debatt om universets form og størrelse innen astronomien på 1920-tallet. Debatten stod mellom astronomene Harlow Shapley og Heber Curtis. Harlow Shapley mente at Melkeveien var synonymt med universet, mens Heber Curtis hevdet at spiralstjernetåker, det vil si det vi i dag kaller spiralgalakser, som Andromeda var egne frittstående stjernesystemer og ikke en del av Melkeveien. 

Populært beskrives ofte debatten som en intellektuell boksekamp mellom den gamels (Shapleys) gammeldagse syn mot den unge (Curtis) nytenkende syn. Faktum er at Shapley var mer enn ti år yngre enn Curtis. Innen den vitenskapelige disiplinen mener man at en rekke teorier ble presentert, at de opponerte, og til slutt viste det seg at begge hadde rett i ulike deler, og at det også var mye enighet, selv om det senere viste seg å være feilaktig. Det hevdes også at «gamle» Shapley, tross alt, representerte et mer moderne syn på astronomien.

## Referanser
Jibbe

:*For skiuttrykket, se skisporten [[jibbing]]. Jib er også engelsk for [[fokk]] (fremre seil på seilbåt.)*

Å **jibbe** er en seilmanøver i medvind. Seiler en i medvind vil seilet naturlig ligge ut til en side. Dersom en endrer litt på kursen kan det være mer hensiktsmessig at seilet og bommen ligger ut til motsatt side. Operasjonen å bringe seilet over på motsatt side, eventuelt sammen med en mindre kursendring, kalles å jibbe. 

I svak vind er dette uproblematisk. I sterk vind kan det være farlig og ved uoppmerksomhet eller sjøgang kan det komme uforberedt. For å kontrollere en jibb kan en hale seilet helt inn, legge om kursen og deretter slippe ut til seilet står igjen, nå på ny side. Et annet alternativ er at en brått gir en ny kraftig kursendring. Når vinden kommer inn på seilets bakside vil seilet og bommen slå over med stor fart. Ved den kraftige kursendringen vil bommen svinge fritt slik at seilet blaffer i medvind. Deretter faller en tilbake til ny kurs og haler inn til seilet står. I denne manøveren kan bommen komme meget fort og kan skade mannskap som er uforberedt. Videre kan bomnokken slå i vannet og en kan risikere havari. En sikker metode er å gå over stag. Da haler en inn samtidig som en dreier opp til bidevind, fortsetter over stag og kommer inn på ny kurs. Under denne manøveren svinger bommen over i medvind og er lettere å kontrollere. Å gå over stag krever imidlertid plass og tar tid. 

Når en seiler medvind, lenser, vil fartøyet bevege seg omtrent samme hastighet som vinden og det kan oppleves som nær vindstille og ufarlig ombord. Dersom en er uoppmerksom kan en vinddreining eller kursendring føre til at vinden kommer inn bak seilet. Bommen slår over med stor fart og uventet. Dette kan være farlig. For å redusere faren kan en rigge en haling forover, en preventer, som hindrer bommen i å bevege seg. Dette kan forhindre en ufrivillig jibb, men en situasjon med bakke seil kan fortsatt blir kritisk og kreve en rask kursendring for å få vinden riktig inn i seilet igjen. En bør under lensing alltid være forberedt på at en jibb kan komme og derfor fortrinnsvis holde seg lavere enn bommen så mye som mulig.

## Referanser
Henri Cartan

**Henri Paul Cartan** (1904&ndash;2008)  var en fransk matematiker som har gitt vesentlige bidrag til disiplinen algebraisk topologi.

## Liv og virke
### Bakgrunn
Han var sønn av Élie Joseph Cartan, også han en kjent fransk matematiker. Moren var Marie-Louise Bianconi. Hans bror Louis Cartran var lege og motstandsmann, Jean Cartan ble komponist, og søsteren Hélène Cartan ble matematiker.

Henri studerte ved École normale supérieure sammen med blant andre André Weil, Jean Dieudonné og Jean Leray. Sammen med Weil, Dieudonné, Szolem Mandelbrojt og ytterligere et par franske matematikere kom han seinere til å grunnlegge Nicolas Bourbaki, en gruppe som har hatt stor innflytelse over 1900-tallets matematikk.

### Karriere
Han var professor ved universitetene i Lille, Strasbourg og Paris.

Cartan var kjent for sine arbeider innen algebraisk topologi, kompleks analyse med flere variabler, og homologisk algebra. Sammen med Samuel Eilenberg skrev han boken *Homological Algebra* (1956), som ble et viktig standardverk innen området. Seminarene hans, Le séminaire Cartan, som han hadde ansvar for i årene 1948-1964, fikk stor innflytelse på den tidlige etterkrigstidens matematikk, og blant de aktiva deltagerne på seminarene kan nevnes Jean-Pierre Serre og Alexander Grothendieck.

Han var også engasjert i menneskerettsspørsmål, og arbeidet spesielt for å hjelpe dissidenter, først og fremst matematikere, i Sovjetunionen og andre land på 1970-tallet. Han forfektet et føderalt Europa.

Cartan var medlem av Det franske vitenskapsakademiet fra 1974. Han var utenlandsk medlem av blant annet 
* Det finske vitenskapsakademiet
* Det Kongelige Danske Videnskabernes Selskab
* Royal Society, Det russiske vitenskapsakademi
* Kungliga Vetenskapsakademien, The National Academy of Sciences
* Det polske vitenskapsakademi.

## Priser og utmerkelser (utvalg)
* 1980 – Wolfprisen i matematikk. 
* 1961 – Æresdoktor ved Universitetet i Oslo

## Referanser


## Eksterne lenker
* 
* 
* 
*  Henri Cartan på Mathematics Genealogy Project
*  Intervju i ''Notices of the AMS''
*  Bibliografi
Ernst Öpik

**Ernst Julius Öpik** (1893–1985) var en estisk astronom og astrofysiker som jobbet i eksil ved Armaghobservatoriet i Nord-Irland. Hans fremste arbeider var en metode for å beregne avstanden mellom galakser, Oorts kometsky, en metode for å beregne tettheten til dobbeltstjerner og Trippel-alfaprosessen.

## Referanser
Jamel Rake

**Jamel Hayek Rake** (født 1984) er en journalist, sportskommentator og programleder. Han har siden 2006 arbeidet for VG Nett. Han er programleder for fotballprogram på VGs nett-tv, først programmet «Før avspark», og siden høsten 2011 programmet «Foppall» sammen med Bernt Hulsker.

Programmet har ifølge VG hatt over 20 millioner visninger siden oppstarten. Han har også flere opptredener på tradisjonell TV, blant annet i NRKs *[[Tidsbonanza]]* i 2018.

## Referanser


## Eksterne lenker
*
Linseformet galakse

**Linseformede galakser** er galakser som ligner på linser når de blir sett fra siden. Linseformede galakser er en slags mellomform mellom de mer vanlige elliptiske galaksene og spiralgalaksene. De er klassifisert som S0, noe som indikerer at de har en flatere form for spiraler, men ingen spiralarmer. Linseformede galakser har både sentral utbuling og omgir seg med skiver av stjerner. Skivene inneholder stjerner.

## Kilder
* *Denne artikkelen baserer seg på artikkelen «lenticular galaxy» s.225 i *Phillip's Astronomy Encyclopedia* utgitt i 2002.*

## Eksterne lenker
* 
*
Hubble-serien

**Hubble-serien** er en inndeling av galakser i ulike typer som ble utarbeidet av Edwin Hubble i 1925. Galaksetypene synliggjøres i et diagram på følgende måte:

der E0 til E7 utgjør *elliptiske galakser*, S0 til Sd er *spiralgalakser*, SB til SBd er *stavspiralgalakser* (B=bar - stav,stang) og Ir (*irregulær*) er *irregulære galakser*.

*Elliptiske galakser har en form som en ellipsoide med ganske jevn fordeling av stjerner gjennom hele volumet. Sifrene angir graden av eksentrisitet der E0 er nesten sfærisk og E7 er svært flate.

*Linseformede galakser &ndash; S0 og SB0 &ndash; har en skivelignede form med en rund utbuling i midten, men har ingen spiralstruktur.

*Spiralgalakser har skiveformet og sentral utbuling, og skiven inneholder spiralarmer som varierer fra tett innpakket (Sa) til en mye løsere struktur (Sd).

*Stavspiralgalakser &ndash; SBa til SBd &ndash; ligner spiralgalaksene med tanke på spiralstruktur, men i stedet for at sprialene går ut fra en kuleformet sentral utbuling går de ut fra begge endene på en sentral stavlignende  struktur.

*Irregulære galakser &ndash; har ingen regelmessig form og passer ikke inn i noen av de andre mønstrene.

Hubble trodde at elliptiske galakser var den yngste og mest primitive formen for galakser, og at diagrammet ovenfor representerte en serie mot eldre og mer utviklede galakser. Dette har vist seg å være feil, og elliptiske galakser er tvert i mot svært gamle og representerer snarere et sluttstadium enn en begynnelse.

Diagrammet for Hubble-serien blir ofte populært kalt «stemmegaffel-diagrammet».
Galakserotasjon

**Galakserotasjon** refererer til hvordan en galakse roterer rundt sitt eget tyngdepunkt. Denne bevegelsen skiller seg fra rotasjonen av et stjernesystem, som et planetsystem, ved at rotasjonen til en galakse ikke bare er basert på tyngdekraften fra en enkelt sentral masse, men fra den kollektive massen av alle komponentene i galaksen. Rotasjon er mest tydelig i spiralgalakser, som har en flat skiveform.

Stjerner, gass og støv i en spiralgalakse kretser rundt galaksens sentrum. Vår egen galakse, **[[Melkeveien]]**, er et eksempel på en spiralgalakse. Solsystemet vårt, som inkluderer Solen, kretser rundt Melkeveiens sentrum med en hastighet på omtrent 230 km/s, og en full rotasjon tar omtrent 250 millioner år. Mange galakser antas å ha et supermassivt sort hull i sitt sentrum som fungerer som en del av dette tyngdepunktet, men hovedtyngden av massen som styrer rotasjonen kommer fra materien spredt utover galaksen.
----

### Rotasjonskurver og Mørk Materie
Rotasjonskurven er en graf som viser omløpshastigheten til stjerner og gass som en funksjon av deres avstand fra galaksens sentrum. Studiet av rotasjonskurver har gitt et av de sterkeste bevisene for eksistensen av mørk materie.

#### Forventet rotasjon
Basert på klassisk fysikk og Newtons gravitasjonslov, forventet astronomer at stjerner langt unna sentrum ville bevege seg saktere, omtrent på samme måte som de ytre planetene i solsystemet kretser saktere enn de indre. En graf over omløpshastighet basert på den synlige massen i en galakse ville derfor vist en bratt nedgang i hastighet i de ytre områdene.

#### Observerte avvik
På 1970-tallet utførte astronomen **[[Vera Rubin]]** omfattende observasjoner av spiralgalakser. Hennes data viste at stjernene i de ytre delene av galaksene roterte nesten med samme hastighet som de indrene, noe som var i direkte motsetning til de forventede beregningene. Den observerte rotasjonskurven var nesten helt flat. Dette indikerte at det måtte være mye mer masse til stede i galaksene enn det man kunne se gjennom teleskoper.

#### Konsekvenser for kosmologi
For å forklare den flate rotasjonskurven, foreslo forskere at det måtte finnes en enorm halo av usynlig masse som omgir galaksene. Denne massen, som ikke sender ut lys eller annen elektromagnetisk stråling, ble kalt mørk materie. Den ekstra gravitasjonskraften fra denne usynlige materien forklarer hvorfor de ytre stjernene har en høyere omløpshastighet enn forventet. Uten mørk materie ville galaksene ganske enkelt ha rotert fra hverandre. Galakserotasjon er derfor et av de viktigste bevisene for at mørk materie utgjør en betydelig andel av universets masse.

## Referanser
Ungarsk demokratisk enhet i Romania

**Ungarsk demokratisk enhet i Romania** ungarsk: *Romániai Magyar Demokrata Szövetség* (RMDSZ); rumensk: *Uniunea Democrată Maghiară din România* (UDMR) er en rumensk politisk allianse som representerer den ungarske minoritet i landet.

Alliansen ble stiftet av Géza Domokos i 1989. Den har vært med i alle rumenske regjeringer fra 1996 til 2008 og kom deretter i opposisjon. Fra 2009 ble alliansen igjen representert i regjeringen.

Foreningen er medlem av Det europeiske folkeparti (EPP).

## Referanser


## Eksterne lenker
*
Luftforsvarets kontroll- og varslingsskole

**Luftforsvarets kontroll- og varslingsskole** (LKVS) var Luftforsvarets utdannelsesinstitusjon for opplæring av kontroll- og varslingspersonell. Skolen lå på Luftforsvarets stasjon Sørreisa i  Sørreisa i Troms. Skolen hadde cirka 10 ansatte, og et varierende antall elever fordelt på grunnleggende kontroll- og varslingsutdanning, spesialistlinjen Fighter Control og spesialistlinjen Air Surveillance. Skolen hadde også diverse kontroll- og varslingsrelaterte kurs.

## Grunnleggende kontroll- og varslingsutanning
Denne utdanningen var som regel for befalselever i Luftforsvaret som hadde valgt Kontroll og Varsling som spesialisering, men kunne også ha ekstra kull ved behov. Hvor mange elever som gikk her hvert år var avhengig av det operative behovet. 

Utdanningen varte i et halvt år, og tok for seg de grunnleggende elementene innenfor bransjen. Etter utdanningen kunne elevene velge å jobbe som KV-offiser, eller ta videre spesialistutdanning.

## Spesialistutdanninger
Skolen tilbød to spesialistutdanninger: 
* *Fighter Control*: Her lærte elevene taktisk kontroll og støtte av norske F-16-operasjoner. Kommunikasjonen foregikk over radio, og bestod av en spesiell engelsk fagterminologi. Elevene lærte også om norsk kampflytaktikk og plattformkapasiteter.

* *Air Surveillance*: Her gikk elevene dypere inn på overvåkningen av norsk luftrom. Utdanningen bestod blant annet av en rekke utsjekker innenfor Air Surveillance, kursing i radar og linksystemer, samt en del *On Job Training*, for eksempel på et radarhode.

## Historikk
Skolen lå fram til 2002 på Kongsvinger, men etter denne stasjonen ble nedlagt, åpnet LKVS nye lokaler på Mågerø i august 2002.

9. juni 2016 ble CRC Mågerø nedlagt og LKVS åpnet nye lokaler på Sørreisa 4. januar 2017.

## Referanser
Sigurd Festøy

**Sigurd Festøy** (født 1992) er en norsk volleyballspiller som ved flere anledninger har blitt toppscorer i den norske eliteserien.   

Han hadde fire toppscorertitler på rad mellom 2021 og 2025. I sesongen 2024/25 spilte han i eliteserien for NTNUI. Sigurd Festøy er også bror til Arjan Festøy.  

Festøy startet sin volleyballkarriere  i KFUM Volda. Senere startet han å spille i eliteserien i volleyball, for Randaberg. I 2014 startet Festøy som assistenttrener for det japanske laget Osaka Sakai Blazers.

Sigurd Festøy spilte eliteserievolleyball for NTNUI fra 2015 til 2017, deretter to sesonger for Koll før han returnerte i 2020. Fra 2021 ble han toppscorer i Mizunoligaen fire sesonger på rad og vant bronse med NTNUI i 2021/22. Han ble kåret til årets diagonal i 2022 og 2023 og tatt ut på årets lag begge år.

## Referanser


## Eksterne lenker
*
Begravelsesbyrå

Et **begravelsesbyrå** er et firma som selger tjenester og produkter for begravelser, og benyttes ofte av de etterlatte etter en nylig avdød for å få bistand til praktiske gjøremål i forbindelse med dødsfallet, blant annet transport med likbil, likvake og begravelsesseremoniens utforming og gjennomføring utover de deler som inngår i begravelsesseremoniens formelle deler.

Begravelsesbyråer tilbyr ofte også bistand med de juridiske aspektene omkring arv og alle de avslutninger (forsikringer, eiendom, avtaler og abonnementer) som et dødsfall medfører.

## Se også
* Likhus

## Referanser
Batman’s Hill

**Batman's Hill** er et høydedrag i Melbourne i Australia som har fått navnet sitt etter John Batman som var en av de første nybyggerne i Melbourne-området. Høydedraget lå rett sør for dagens Collins Street og Southern Cross jernbanestasjon. Stedet der høyden lå er markert med en stolpe som er like høy som høydedraget var.

John Batman og hans familie bygde et hus ved høyden i april 1836 og han levde der til sin død i 1839. I 1837 ble Melbournes gateplan Hoddle Grid lagt opp og Batman's Hill utgjorde den vestlige grensen for gatenettverket. 

I 1850-årene ble Spencer Street jernbanestasjon bygget i området og i 1860-årene ble stasjonen utvidet og Batman's Hill ble flatet ut.

## Referanser
Crystal Brook (Sør-Australia)

**Crystal Brook** er en by i Sør-Australia i Australia. Den ligger innerst i Spencergulfen 197 kilometer nord for delstatshovedstaden Adelaide. Det største senteret i området er Port Pirie som ligger 29 kilometer nordvest.

Crystal Brook er hvor jernbanelinjene mellom Sydney-Perth og Adelaide-Darwin møtes.

Området ligger i et godt klima for jordbruk. 

## Referanser